Diari Oficial de la Generalitat Valenciana


Sumari del DOGV 9733, del 27-11-2023 (2023/11370)

Anunci pel qual se sotmeten a nova informació pública las sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a una central fotovoltaica denominada PSF Llíria i la seua infraestructura d'evacuació, amb potència màxima total dels mòduls fotovoltaics (pic): 7,924 MW; potència nominal dels inversors: 7,15 MW; potència nominal dels inversors limitats: 6,40 MW, i capacitat d'accés concedida: 6,40 MW, a situar en el terme municipal de Llíria (València), després de modificació. Expedient ATALFE/2020/97.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11255


Data del document
:   14-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a nova informació pública las sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a una central fotovoltaica denominada PSF Llíria i la seua infraestructura d'evacuació, amb potència màxima total dels mòduls fotovoltaics (pic): 7,924 MW; potència nominal dels inversors: 7,15 MW; potència nominal dels inversors limitats: 6,40 MW, i capacitat d'accés concedida: 6,40 MW, a situar en el terme municipal de Llíria (València), després de modificació. Expedient ATALFE/2020/97. [2023/11284]  
  
  
Als efectes previstos en el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica; la Llei 24/2013, de 26 de desembre, del sector elèctric; la Llei 3/2014, d'11 de juliol, de vies pecuàries de la Comunitat Valenciana, i la Llei 39/2015, d'1 d'octubre, del procediment administratiu comú de les administracions públiques, se sotmet a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i ocupació de vies pecuàries de la instal·lació elèctrica que s'indica, sotmesa a avaluació ambiental, se sotmeten a nova informació pública, al no ser aplicable l'article 23.5 del Decret llei 14/2020, de 7 d'agost, les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció i ocupació de vies pecuàries de la instal·lació elèctrica que s'indica, sotmesa a avaluació d'impacte ambiental simplificada, a conseqüència de la modificació de las característiques de la planta de generació i de la línia d'evacuació de 20 kV.  
  
Peticionari: Discovery Solar, SLU, amb NIF A39139200 i domicili social al carrer Marqués de Dos Aigües, núm. 7, 1r, 46353 València.  
  
Tipus de central elèctrica:  
Central fotovoltaica denominada PSF Llíria, amb potència màxima total dels mòduls fotovoltaics (pic): 7,924 MW; potència nominal dels inversors: 7,150 MW; potència nominal dels inversors limitats: 6,400 MW, i capacitat d'accés concedida: 6,400 MW.  
Línia subterrània d'evacuació de 8,4 km des del centre de lliurament i mesura fins a la Subestació Transformadora Carrases - barra 20 kV.  
  
Emplaçament grups generadors: polígon 139, parcel·les 4, 66, 67, 68, 69, 70 i 71 del terme municipal de Llíria (València).  
Emplaçament infraestructura d'evacuació: polígon 127, parcel·la 9002; polígon 128, parcel·la 9021; polígon 138, parcel·la 9033; polígon 139, parcel·les 9020, 9023 i 9024; polígon 142, parcel·la 9009; polígon 164, parcel·la 9003; polígon 177, parcel·la 9001; polígon 179, parcel·la 9004; polígon 180, parcel·les 9002 i 9006; polígon industrial Carrases i subestació ST Carrases del terme municipal de Llíria (València).  
Òrgan competent per a autoritzar la instal·lació: Servei Territorial d'Indústria, Energia i Mines de València de la Conselleria d'Innovació, Indústria, Comerç i Turisme.  
Se sotmet a informació pública la documentació modificada següent:  
Projecte de planta d'energia solar fotovoltaica de 7.924,2 kWp connectada a la xarxa de distribució d'energia elèctrica. Llíria (València).  
Annex 1: pla de desmantellament  
Estudi de gestió de residus d'una planta d'energia solar fotovoltaica de 7.924,2 kWp connectada a la xarxa de distribució d'energia elèctrica. Llíria (València).  
Projecte d'un centre de transformació intempèrie d'energia elèctrica. Llíria (València).  
Projecte d'una línia subterrània col·lectora de mitjana tensió des de centre de transformació d'intempèrie fins a centre de lliurament i mesura d'energia elèctrica. Llíria (València).  
Projecte d'un centre de lliurament i mesura d'energia elèctrica. Llíria (València).  
Línia subterrània d'evacuació de mitjana tensió des de centre de lliurament i mesura d'energia elèctrica fins a subestació transformadora Carrases - barra de 20 kV. Llíria (València).  
Separates per a Ajuntament de Llíria; Diputació de València -carreteres i infraestructures; Conselleria de Medi Ambient, Aigua, Infraestructures i Territori. Direcció General de Medi Natural i Animal; Confederació Hidrogràfica del Xúquer; Comunitat de Regants de Llíria; Pou de Sant Vicent; I-DE Redes inteligentes, SAU; Nedgia Redes de Distribución de Gas, SA; Aqualia (Grup FCC); Telefònica d'Espanya, SAU; Conselleria de Medi Ambient, Aigua, Infraestructures i Territori. Direcció General d'Urbanisme, Paisatge i Avaluació Ambiental. Patricova.  
Llista dels elements, espais, serveis i instal·lacions públiques afectats per l'actuació.  
Estudi d'integració paisatgística.  
Estudi d'inundabilitat.  
Memòria justificativa del compliment dels articles 8 a 11 del Decret llei 14/2020, de 7 d'agost.  
Pressupost: 4.469.324,98 €  
Característiques principals:  
El parc solar fotovoltaic disposarà d'una potència fotovoltaica de 7.924 kWp. Este es completa amb una sèrie d'instal·lacions per a la gestió de l'energia exportada i per a la interconnexió amb la xarxa de mitjana tensió de la companyia distribuïdora.  
El punt de connexió concedit per l'empresa distribuïdora és en barres de 20 kV de l'ST Carrases, propietat de l'empresa distribuïdora. La instal·lació aboca a una línia subterrània pròpia de 20 kV que recorre els 8,4 km que separen el PSF de l'ST del polígon de Carrases, on es realitzarà la connexió a barres.  
La instal·lació solar fotovoltaica s'ha projectat sobre la base d'una instal·lació interconnectada, formada per un generador fotovoltaic composta per 14.640 mòduls fotovoltaics bifacials de 545 Wp cadascun, muntats directament sobre el sòl en estructura amb seguidors a un eix. Estos mòduls es connectaran a dos inversors amb una potència aparent unitària de 3575 kVA, limitats mitjançant microprogramari a 3.200 kVA, per a la conversió de corrent continu en corrent, sent la potència nominal de la instal·lació de 6.400 kW.  
Existirà un únic transformador de generació situat en intempèrie al costat del sistema de baixa tensió de corrent altern format pels necessaris i reglamentaris equips de protecció i maniobra amb els aparellatges auxiliars necessaris que permetrà elevar la tensió fins a 20 kV.  
  
A través d'una línia subterrània col·lectora de mitjana tensió, que discorre per l'interior de la zona barrada de la instal·lació de generació, es connecta l'eixida del centre de transformació al centre de lliurament i mesura.  
El centre de lliurament i mesura d'energia elèctrica contindrà els equips de protecció i mesura necessaris per a realitzar la mesura d'energia elèctrica produïda pel camp solar fotovoltaic i permetrà l'evacuació de l'energia elèctrica a la barra de 20 kV de l'ST Carrases.  
  
El centre de lliurament i mesura i la barra de l'ST Carrases es connectaran mitjançant una línia subterrània de mitjana tensió de 20 kV.  
Finalitat: generació d'energia elèctrica mitjançant una instal·lació solar fotovoltaica, i també la seua evacuació a la xarxa de distribució d'energia elèctrica.  
L'expedient va ser sotmés per primera vegada al tràmit d'informació pública i consultes corresponents, per un termini de 30 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A este efecte, es va publicar anunci en el Diari Oficial de la Generalitat Valenciana, número 9263, de 25 de gener de 2022 i en el Butlletí Oficial de la Província de València número 20 de 31 de gener de 2022.  
L'expedient disposa d'informe d'impacte ambiental de 22 de setembre de 2022, de la Direcció General de Qualitat i Educació Ambiental, publicat en el Diari Oficial de la Generalitat Valenciana número 9479, de 28 de novembre de 2022.  
La documentació serà exposada per a consulta pública en l'adreça electrònica següent: https://cindi.gva.es/va/web/energia/inicio, en valencià, i https://cindi.gva.es/es/web/energia/inicio, en castellà, en l'apartat «Informació pública d'energia», disponibles l'endemà de la publicació.  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines de València, situat al carrer de Gregori Gea, núm. 27, de València, i també dirigir a l'esmentat servei territorial les al·legacions que es consideren oportunes en el termini de trenta (30) dies hàbils comptats a partir de l'endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint a l'enllaç següent: https://www.gva.es/va/inicio/procedimientos'id\_proc=15737&version=amp, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en este tràmit no impedirà a las persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 14 de novembre de 2023.- El cap del Servei Territorial d'Indústria, Energia i Mines: Roberto Javier Anchel Añó.